ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2019- 15904 /26.06.2019
RAPORT DE SPECIALITATE

privind prelungirea contractului de închiriere nr.134/11.09.1998 încheiat cu 
BIBLIOTECA JUDEŢEANĂ TIMIŞ
Prin cererea înregistrată cu nr. SC2019-008634/08.04.2019, BIBLIOTECA JUDEŢEANĂ TIMIŞ prin reprezentant Creţu Tudor - Manager, solicită prelungirea contractului de închiriere nr.134/11.09.1998, pentru spaţiul cu altă destinaţie decât aceea de locuinţă din Timişoara, str. Căpitan Dan, nr.2, ap. SAD 2, compus din 5 încăperi, în suprafaţă de 74,19 mp.

Menţionăm faptul că cererea a fost depusă în perioada de valabilitate a contractului.

Imobilul situat în Timişoara, str. Căpitan Dan, nr. 2, ap. SAD 2, înscris în CF nr. 422965-C1-U8 Timişoara (Nr.CF. Vechi 18793), Nr. cadastral  TOP: 20250-20251/I-II-III-IV/B se află în proprietatea Statului Român, în administrarea Consiliului Local al Municipiului Timişoara. 

Având în vedere Expunerea de motive nr. SC2019- 15904 /26.06.2019 a Primarului Municipiului Timişoara şi Proiectul de hotărâre cu privire la prelungirea contractului de închiriere nr.134/11.09.1998  încheiat cu Biblioteca Judeţeană Timiş.
În şedinţa din data de 09.05.2019, Comisia de Analiză a Spaţiilor cu Altă Destinaţie decât aceea de Locuinţă, a decis verificarea spaţiului şi activităţii în fapt a Bibliotecii, verificare finalizată favorabil, conform evidenţei documentelor difuzate în perioada ianuarie – mai 2019, Biblioteca având o medie a tranzacţiilor de 128/cărţi/zi, 1142 de utilizatori activi şi un total de 3800 de cărţi. Spaţiul este folosit adecvat, potrivit destinaţiei şi bine întreţinut. 

Astfel, raportat la faptul că BIBLIOTECA JUDEŢEANĂ TIMIŞ, nu are datorii la bugetul local, în şedinţa din data de 06.06.2019  Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.549/24.10.2018, a hotărât prelungirea contractului de închiriere nr.134/11.09.1998, pe o perioada de 5 ani începând cu data de 26.07.2019  până la data de 25.07.2024.
Tariful de închiriere al spaţiul cu altă destinaţie decât aceea de locuinţă din Timişoara, str. Căpitan Dan, nr.2, ap. SAD 2, râmăne la preţul de 2 euro/mp/lună, conform HCL 71/2013.

Situaţia spaţiului cu altă destinaţie situat în imobilul din Timişoara, str. Căpitan Dan, nr.2, a fost verificată prin adresele :

- SC2019- 8634/20.06.2019 Compartimentul Administrare Fond Funciar;

- SC2019- 8634/19.06.2019 Servicul Juric; 

- CT 2019- 8634/12.06.2019  Biroul Clădiri Terenuri II Vest;


Pentru a putea răspunde cerinţelor solicitate de către BIBLIOTECA JUDEŢEANĂ TIMIŞ, a nevoilor cetăţenilor şi având  în vedere prevederile legale, apreciem că proiectul de hotărâre privind prelungirea contractului de închiriere nr.134/11.09.1998 încheiat cu BIBLIOTECA JUDEŢEANĂ TIMIŞ, îndeplineşte condiţiile  pentru a fi supus dezbaterii Consiliului Local al Municipiului Timişoara .

